Μεσορράχη Αρκαδίας

Η Μεσορράχη ή το Μεσοράχι είναι oικισμός της Πελοποννήσου και της Περιφερειακής Ενότητας Αρκαδίας.  

 Γεωγραφικά - ιστορικά στοιχεία 
Η Μεσορράχη βρίσκεται στην πρώην επαρχία Κυνουρίας και απέχει 26 χιλιόμετρα νοτιοανατολικά από την Τρίπολη και 40 χιλιόμετρα δυτικά από το Άστρος. Το χωριό είναι κτισμένο στις ανατολικές πλαγιές του όρους Καρακούλα, μέσα σε πυκνό καστανόδασος, στα 860 μέτρα υψόμετρο. Είναι ο πρώτος οικισμός που συναντάται από την Τεγέα προς την ευρύτερη περιοχή του  Καστρίου. Πολιτισμικά ανήκει στα Καστριτοχώρια του Πάρνωνα και σημαντικότερο αξιοθέατό του είναι το μεγάλο μονότοξο γεφύρι (του  1932) στον δρόμο προς το Καστρί. Η πρώτη γραπτή αναφορά για τη Μεσορράχη είναι του 1704 όταν οι Βενετσιάνοι, που είχαν καταλάβει την Πελοπόννησο, έκαναν καταγραφή των πόλεων και των χωριών της.

 Διοικητικά στοιχεία 
Ως ξεχωριστός οικισμός αναφέρεται επίσημα, μετά την Επανάσταση του 1821, το 1845 στο ΦΕΚ 32Α - 08/12/1845 να προσαρτάται στον τότε δήμο Τανίας. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί κοινότητα που ανήκει στο Δήμο Βόρειας Κυνουρίας ενώ σύμφωνα με την απογραφή του 2011 απογράφησαν 79 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10740 (σελ. 266 του pdf)

 Δημογραφική εξέλιξη 
 Έτος  Πληθυσμός 1920  231 1961  269 1971  189 1981  203 1991  140 2001  121 2011  79 2021  68Απογραφή 2021: Ο Δήμος Βόρειας Κυνουρίας αναλυτικά ανά δημοτική κοινότητα - Arcadia Portal

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Χωριά του Πάρνωνα